stanford-oval/wikipedia huggingface dataset:
Rolando
Maajoukkueura

Kapverdeläissyntyinen Rolando muutti Portugaliin 15-vuotiaana ja sai maan kansalaisuuden vuotta myöhemmin. Näin hän päätti edustaa jatkossa Portugalia. Valintansa jälkeen hän nousi lähes heti Portugalin alle 21-vuotiaiden maajoukkueeseen.
11. helmikuuta 2009 Rolando teki ensiesiintymisensä Portugalin maajoukkueessa ystävyysottelussa Suomea vastaan.
Aiheesta muualla

Esittely zerozero.com -sivustolla (englanniksi)
Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz
Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento
Jurij Bizjak

Jurij Bizjak (s. 22. helmikuuta 1947) on slovenialainen roomalaiskatolinen piispa. Hänet vihittiin papiksi 29. kesäkuuta 1971 ja nimitettiin Koperin hiippakunnan vihkipiispaksi sekä Gergiksen titulaaripiispaksi 13. toukokuuta 2000. Piispaksi vihkiminen seurasi 5. heinäkuuta. Pääkonsekraattorina toimi Metod Pirih, jota avustivat Franc Rodé ja Franc Kramberger.
26. toukokuuta 2012 Bizjak sai nimityksen Koperin piispaksi.
Joanna Saturna

| Joanna Saturna |
| --- | --- |

Tyyppi:  kahvelikuunari
Lippuvaltio:  Suomi
Kotipaikka:  Uusikaupunki
Rakennustelakka:  Vlaardingen, Alankomaat
Luovutettu:  1903
Tekniset tiedot
Pituus:  34,0 m
Leveys:  6,0 m
Syväys:  3,0 m
Uppouma:  155 t
Koneisto:  Sisu Diesel 645, DSBIM
Koneteho:  261 kW
Nopeus:  8 kn
Hyttipaikkoja:  14
Hyttejä:  5
Miehistö:  2-4
Joanna Saturna on kahvelikuunari, joka valmistui Vlaardingenissa, Hollannissa vuonna 1903. Alus ostettiin Suomeen vuonna 2000 suoraan rahtiliikenteestä. Purjealus on hyväksytty Museoviraston ylläpitämään perinnepurjelaivarekisteriin. Alus on Suomen vanhin charter-toimintaa harjoittava purjealus.
Tekniset tiedot

Isomasto:    30 m
Purjepinta-ala: 420 m²
Generaattori:   50 Kva Valmet, 10 Kva Onan
Jännite:      380/220/24/12V
Aiheesta muualla

Joannasaturna.com
Junge Liberale

| Junge Liberale> JuLis |
| --- | --- |
  
  
  
Perustettu:  1980
Puheenjohtaja:  Franziska Brandmann
Ideologia:  liberalismi
Toimisto:  Berliini
Äänenkannattaja:  j+l
Kansainväliset jäsenyydet:  – Lymec – IFLRY
Kotisivu:  www.julis.de
Infobox OKNimi-testi OK: 
Junge Liberale (lyh. JuLis) on saksalainen liberaalinen poliittinen nuorisojärjestö. Järjestön emopuolue on Vapaa demokraattinen puolue. Järjestö on sekä Kansainvälisen liberaalinuorten liiton että Euroopan liberaalinuorten jäsen. Järjestön puheenjohtaja on Franziska Brandmann, joka valittiin tehtävään marraskuussa 2021.
JuLis perustettiin vuonna 1980, jolloin jo 1960-luvulla toimintansa aloittaneet liberaalit nuorisojärjestöt päättivät perustaa uuden liittovaltion tasolla toimivan nuorisojärjestön Vapaalle demokraattiselle puolueelle. Järjestö kannattaa liberalismia ja Euroopan unionin federalisaatiota.
Aiheesta muualla

Kuvia tai muita tiedostoja aiheesta Junge Liberale Wikimedia Commonsissa
Juridicum

Dahlströmin palatsi, nykyinen Juridicum, Turun Piispankadulle 1894–1896 rakennettu arkkitehti Gustaf Nyströmin suunnittelema renessanssihuvila.
Juridicum (myös Dahlströmin palatsi, aiemmin Humanisticum) on nykyisin Åbo Akademin ja Donner-instituutin käytössä oleva rakennus Turussa osoitteessa Piispankatu 13. Kauppaneuvos Ernst Dahlström rakennutti palatsin vuosina 1894–1896 ja arkkitehtinä toimi Gustaf Nyström. Pohjapiirrokseltaan neliön muotoisessa rakennuksessa on piirteitä firenzeläisestä renessanssista, manierismista ja englantilaisesta palladianismista.
Rakennus toimi alun perin Ernst ja Rosina Dahlströmin kotina. Vuosina 1924–1930 heidän poikansa Carl Johan Dahlström käytti huvilaa kaupunkiasuntonaan. Vuonna 1924 kiinteistö annettiin testamenttilahjoituksena Åbo Akademin säätiölle ja luovutettiin sen käyttöön 1930, jolloin rakennukseen muutti humanistinen tiedekunta kirjastoineen. Palatsi tunnettiin vuoteen 2023 asti nimellä Humanisticum, ja se oli Åbo Akademin sekä uskontotieteelliseen ja kulttuurihistorialliseen tutkimukseen erikoistuneen Donner-instituutin käytössä. Palatsi toimii vuodesta 2023 Åbo Akademin oikeustieteellisenä tiedekuntana ja sen tiloissa ovat luentosalit, lukusali ja henkilökunnan työhuoneet. Palatsin nimeksi vaihdettiin Juridicum samalla kun se annettiin oikeustieteellisen tiedekunnan käyttöön.
Jun Suzuki

| Henkilötiedot |
| --- | --- | --- |
Koko nimi: Jun Suzuki
Syntymäaika: 17. elokuuta 1961 (ikä 63)
Syntymäpaikka: Miyagi, Japani
Kansalaisuus:  Japani
Pelipaikka: Keskikenttäpelaaja
Pituus: 171 cm
Seurat
| Vuodet | Seura | O (M) |
| 1984–1988 1989–1991 1992–1996 | Fujita Industries Matsushima SC Brummell Sendai |  |
Maajoukkue
| 1979 | Japani U-20 |  |
Jun Suzuki (jap. 鈴木 淳, Suzuki Jun; s. 17. elokuuta 1961 Miyagi) on japanilainen entinen jalkapalloilija.
Jalkapallomaajoukkue

Suzuki kuului Japanin U-20 joukkueeseen nuorten MM-kilpailuissa 1979.
Richie Sambora

| Richie Sambora |
| --- | --- |
 Sambora vuonna 2017.
Henkilötiedot
Koko nimi:  Richard Stephen Sambora
Syntynyt: 11. heinäkuuta 1959 (ikä 65)
Ammatti:  muusikko, lauluntekijä, tuottaja
Puoliso:  Heather Locklear (1994–2007)
Lapset:  Ava Elizabeth Sambora
Muusikko
Laulukielet:  englanti
Aktiivisena:  1977–
Tyylilajit:  rock, blues
Soittimet:  Kitara, laulu, mandoliini
Yhtyeet:  Bon Jovi (1983–2013)
Levy-yhtiöt:  Mercury Records, Island Records, Dangerbird Records
Aiheesta muualla
Kotisivut
  [ Muokkaa Wikidatassa ] [ ohje ]  
Richard Stephen ”Richie” Sambora (s. 11. heinäkuuta 1959 Perth Amboy, New Jersey, Yhdysvallat) on yhdysvaltalainen muusikko, lauluntekijä ja tuottaja. Sambora tunnetaan parhaiten urastaan rockyhtye Bon Jovin kitaristina vuosina 1983–2013. Hän on myös säveltänyt suurimman osan yhtyeen kappaleista laulaja Jon Bon Jovin kanssa. Bon Jovin jäsenenä Sambora on myynyt yli 130 miljoonaa levyä ja voittanut muun muassa Grammy-palkinnon vuonna 2007. Vuonna 2018 hänet nimitettiin yhtyeen jäsenenä Rock and Roll Hall of Fameen.
Bon Jovin ohella Sambora on levyttänyt kolme sooloalbumia, Stranger in This Town (1991), Undiscovered Soul (1998) ja Aftermath of the Lowdown (2013). 2010-luvulla erottuaan Bon Jovista hän on esittänyt ja levyttänyt nimellä RSO tunnettuna duona yhdessä nykyisen seurustelukumppaninsa, kitaristi Orianthin kanssa. Samboran ja Orianthin ensimmäinen albumi Radio Free America julkaistiin vuoden 2018 toukokuussa.
Elämäkerta > Lapsuus ja nuoruus

Richard Stephen Sambora syntyi 11. heinäkuuta 1959 New Jerseyn Perth Amboyssa. Hänen äitinsä Joan Sambora (o.s. Sienila) oli sihteeri ja isä Adam C. Sambora tehtaanjohtaja. Samboran suvun juuret ovat peräisin Puolasta, ja hän sai lapsena katolisen kasvatuksen. Sambora varttui New Jerseyn Woodbridgessä, jossa hän suoritti high schoolin valmistuen vuonna 1977. High schoolissa Sambora myös pelasi koripalloa koulunsa joukkueessa.
Sambora aloitti harmonikan soittamisen ollessaan kuusivuotias. Kitaransoitosta hän kiinnostui vasta myöhemmin, kaksitoistavuotiaana. Nuorena Samboran innoittajina kitaransoiton saralla toimi etenkin blues ja 1960-luvun rock and roll. Hänen keskeisimpiä esikuviaan olivat The Beatles, Eric Clapton, Jimi Hendrix, Jeff Beck, Stevie Ray Vaughan, Johnny Winter, Jimmy Page, Joe Perry, Joe Kmiecik, George Harrison ja B.B. King. Myös espanjalainen klassinen musiikki teki häneen vaikutuksen. Kitaran ohella Sambora on soittanut muun muassa rumpuja, bassoa, saksofonia ja pianoa. Hän esiintyi ensimmäisen kerran yleisön edessä teini-iässä soittaessaan katolisen nuorisojärjestön järjestämissä tanssiaisissa.
Eräs varhaisimpia Samboran yhtyeitä oli Message, joka julkaisi yhden indie-albumin Mercy vuonna 1980. Messagessa soitti myös Bon Jovin alkuperäinen basisti Alec John Such. Albumi on sittemmin julkaistu uudelleen vuonna 1995 nimellä Message ja vuonna 2000 nimellä Lessons. Messagen ohella Sambora soitti myös Mercy-yhtyeessä, joka teki levytyssopimuksen Led Zeppelinin levy-yhtiö Swan Song Recordsin kanssa. Toinen Samboran varhaisista levytyssopimuksen solmineista yhtyeistä oli Duke Williams & the Extremes.
Sambora soitti nuorena myös improvisointikokoonpanossa Richie Sambora & Friends, joka esiintyi New Jerseyn paikallisilla klubeilla. Ollessaan 19-vuotias Sambora oli erään newjerseyläisen klubin osaomistaja, ja lisäksi hänellä oli oma indie-levy-yhtiö Dream Disc Records. Samboran musiikillisen uran ensimmäinen ammatillinen kiertue oli vuonna 1980, jolloin hän kiersi yhtyeineen Joe Cockerin lämmittelijänä. 1980-luvun alussa hän osallistui myös Kiss-yhtyeen koesoittoihin ja oli ehdokas yhtyeestä eronneen Ace Frehleyn korvaajaksi, mutta ei tullut valituksi.
Elämäkerta > Musiikillinen ura > Bon Jovi

Vuonna 1983 Sambora liittyi Bon Jovin kitaristiksi. Hän oli vaikuttunut yhtyeestä nähtyään sen soittaman klubikeikan, ja tapasi heidät keikan jälkeen. Sambora ystävystyi nopeasti yhtyeen laulaja Jon Bon Jovin kanssa ja ehdotti yhteistyötä. Yhtyeen ensimmäinen studioalbumi Bon Jovi julkaistiin vuoden 1984 tammikuussa. Samboran ja Jon Bon Jovin yhteistyö lauluntekijöinä syntyi jo Bon Jovi -albumin myötä, ja he kirjoittivat albumille yhdessä neljä kappaletta. Yhtyeen toiselle albumille 7800° Fahrenheit Sambora kirjoitti muun muassa singlen ”The Hardest Part Is the Night” yhdessä Bon Jovin ja kosketinsoittaja David Bryanin kanssa. 7800° Fahrenheit saavutti ensimmäisenä Bon Jovi -albumina kultalevyn myyntirajan Yhdysvalloissa vuoden 1985 lokakuussa.
Bon Jovi teki läpimurtonsa vuonna 1986 albumilla Slippery When Wet. Sambora, Jon Bon Jovi sekä lauluntekijä Desmond Child kirjoittivat Slippery When Wetille ja yhtyeen neljännelle albumille New Jersey lukuisia hittikappaleita. Slippery When Wet, New Jersey sekä yhtyeen kaksi mittavaa mutta raskasta maailmankiertuetta tekivät Bon Jovista yhden 1980-luvun suosituimmista rockyhtyeistä. Merkittävimpiä Samboran ja Bon Jovin kirjoittamista kappaleista olivat muun muassa ”You Give Love a Bad Name” (Billboard Hot 100 -listan 1.), ”Wanted Dead or Alive” (7.),  ”Livin’ on a Prayer” (1.) ja ”I’ll Be There for You” (1.). Kaksi kaupallisesti menestynyttä albumia kiertueineen kuitenkin polttivat yhtyeen nopeasti loppuun, ja yhtyeen uran jatko oli epävarma sen jättäytyessä tauolle vuonna 1990. Ristiriitojen selvittäminen kuitenkin onnistui, ja Bon Jovi palasi vuonna 1992 albumin Keep the Faith myötä.
Samboran musiikillisen uran hidasteena on ajoittain ollut hänen alkoholisminsa. Hän hakeutui vieroitushoitoon muun muassa vuonna 2011 kesken Bon Jovin kiertueen. Samboran vieroitushoidon aikana hänen tilallaan yhtyeen kitaristina soitti 13 konsertin ajan Phil X. Sambora palasi lopulta soittamaan kiertueen loppuun.
Vuonna 2013 Sambora jättäytyi 20 konsertin jälkeen pois Bon Jovin Because We Can Tour -kiertueelta. Yhtye ilmoitti poisjäämisen johtuvan henkilökohtaisista syistä, ja Sambora kertoi haastattelussa haluavansa viettää enemmän aikaa tyttärensä kanssa, jonka elämästä hän oli yhtyeeseen sitoutumisensa vuoksi ollut paljon sivussa. Bon Jovi tiedotti, ettei Sambora esiintyisi yhtyeen kanssa kiertueen Pohjois-Amerikassa järjestetyn osion jälkeen. Sambora sen sijaan vakuutti, että erimielisyydet ja ongelmakohdat hänen ja muun yhtyeen välillä järjestyisivät, ja ettei hän ole varsinaisesti eronnut yhtyeestä. Samboran tilalle Because We Can -kiertueen lopuksi pestattiin myös vuoden 2011 kiertueella häntä sijaistanut Phil X.
Jon Bon Jovi vahvisti vuoden 2014 marraskuussa pitkään liikkuneen huhun ja kertoi, ettei Sambora enää tulisi palaamaan yhtyeeseen. Sambora kuitenkin esiintyi yhtyeen kanssa vuoden 2018 huhtikuussa, kun yhtye nimitettiin Rock and Roll Hall of Fameen.
Elämäkerta > Musiikillinen ura > Sooloartistina

Samboran ensimmäinen sooloalbumi Stranger in This Town julkaistiin vuoden 1991 syyskuussa. Hän oli levyttänyt albumin Bon Jovin ollessa tauolla, ja se oli musiikilliselta tyyliltään hyvin bluesvaikutteinen poiketen Bon Jovin rockista. Stranger in This Town nousi Yhdysvalloissa Billboard 200 -albumilistan sijalle 36, ja Britannian albumilistalla se oli korkeimmillaan sijalla 20. Muun muassa Eric Clapton, eräs Samboran suurimmista esikuvista, vieraili albumilla. Stranger in This Townin tiimoilta Sambora teki myös lyhyen Yhdysvaltain-kiertueen, jolla soittivat hänen Bon Jovi -yhtyetoverinsa Tico Torresin ja David Bryanin lisäksi basisti Tony Levin, kitaristi Dave Amato ja multi-instrumentalisti Crystal Taliefero.
Vuonna 1998 Sambora julkaisi toisen sooloalbuminsa Undiscovered Soul (1998). Albumin tuotti Don Was, ja se nousi Billboardin albumilistan sijalle 174. Britanniassa sen sijoitus oli 24. Undiscovered Soul -kiertueella Sambora konsertoi Japanissa, Australiassa ja Euroopassa kitaristi Richie Supan, rumpali Ron Wikson, basisti Kasim Sultonin, kosketinsoittaja Tommy Mandelin, perkussionistien Everett Bradleyn, Gioia Brunon ja Crystal Talieferon kanssa.
Sambora ilmoitti vuonna 2012 Twitter-tilillään, että hänen kolmas albuminsa Aftermath of the Lowdown oli valmistunut. Aftermath of the Lowdownin tuotti Luke Ebbin, joka oli vastannut myös Bon Jovin Crush (2000)- ja Bounce (2002) -albumien tuottamisesta. Albumin julkaisi Dangerbird Records vuoden 2012 syyskuussa, ja se nousi Yhdysvalloissa Billboardin rockalbumien listalla sijalle 10.
Vuonna 2014 Sambora tapasi Orianthin, joka liittyi kitaristiksi Samboran soolokiertueelle. Kesällä 2016 he kiersivät Etelä-Amerikassa, Australiassa ja Bad Companyn lämmittelijänä Englannissa nimellä RSO. Syyskuussa 2017 ilmestyi RSO:n ensimmäinen EP, viiden laulun Rise.
Elämäkerta > Yksityiselämä

Sambora avioitui näyttelijä Heather Locklearin kanssa 17. joulukuuta 1994 Pariisissa, Ranskassa. Heidän avioliittonsa päättyi helmikuussa 2006 Locklearin hakiessa avioeroa. Heidän avioeronsa astui virallisesti voimaan vuonna 2007. Parilla on yksi vuonna 1997 syntynyt tytär.
Avioeronsa jälkeen Sambora seurusteli noin vuoden ajan Locklearin ystävän ja kollegan, näyttelijä Denise Richardsin kanssa. He palasivat yhteen muutaman vuoden seurustelutauon jälkeen vuonna 2012.
Samboran isä Adam menehtyi keuhkosyöpään 21. huhtikuuta 2007.
Sambora on ajoittain paininut vakavienkin alkoholiongelmien kanssa. Hän hankkiutui vieroitushoitoon vuoden 2007 kesällä päästäkseen eroon alkoholiongelmistaan, mutta hän katkaisi hoitonsa jo viikon jälkeen. Hänet pidätettiin rattijuopumuksesta Kalifornian Laguna Beachissä vuoden 2008 maaliskuussa, jolloin hän kyyditsi autossaan tyttöystäväänsä, tytärtään ja tämän ystävää.
Vuonna 2010 Sambora lanseerasi naisille suunnatun vaatemalliston White Trash Beautiful.
Soolotuotanto

Stranger in This Town  (1991)
Undiscovered Soul  (1998)
Aftermath of the Lowdown  (2012)
Aiheesta muualla

Kuvia tai muita tiedostoja aiheesta Richie Sambora Wikimedia Commonsissa
Sambora soittamassa kaksikaulaista Fender Telecasteria Bon Jovin konsertissa Barcelonassa vuonna 2008.
Jun Takami

| Jun Takami |
| --- | --- |
 Jun Takami ja Yasunari Kawabata 1949.
Henkilötiedot
Syntynyt: 1907 Mikuni, Japani
Kuollut: 1965 (57–58 vuotta) Chiba, Japani
Ammatti:  kirjailija
Kirjailija
Tuotannon kieli: japani
Pääteokset:  Kokoyu wasureubeki
Aiheesta muualla
Löydä lisää kirjailijoitaKirjallisuuden teemasivulta
Jun Takami, oik. Yoshio Takama, (1907 Mikuni, Japani – 1965 Chiba, Japani) oli japanilainen kirjailija.
Takami oli aktiivinen yhteiskunnallisessa toiminnassa ja perusti yhdessä muiden kanssa vasemmistolaisia kulttuurilehtiä. Hänet pidätettiin vasemmistolaisen toiminnan vuoksi 1933. Hän pääsi kuitenkin pitkän pidätysajan jälkeen vapaaksi sillä ehdolla, että hän jättäytyy pois politiikasta. Pääteoksessaan Kokoyu wasureubeki (1935) hän käsittelee politiikasta luopumisen aiheuttamia henkisiä ongelmia ja yleensä vasemmiston toimintaa.  Samaan aihepiiriin liittyviä kysymyksiä hän käsittelee myöhemmissäkin teoksissaan. Hän kirjoitti myös esseitä ja runoja. Runot on julkaistu kokoelmana Jumokuha (1950).
Aiheesta muualla

Kuvia tai muita tiedostoja aiheesta Jun Takami Wikimedia Commonsissa
Jun Mizutani

| Mitalit | Mitalit | Mitalit |  |
| --- | --- | --- | --- |
|  Mizutani pöytätenniksen maailmanmestaruuskilpailuissa 2013. |  Mizutani pöytätenniksen maailmanmestaruuskilpailuissa 2013. |  Mizutani pöytätenniksen maailmanmestaruuskilpailuissa 2013. |  |
Maa:   Japani
Miesten pöytätennis
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | sekanelinpeli |  |
|  Pronssia | Rio de Janeiro 2016 | kaksinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Hopeaa | Kuala Lumpur 2016 | joukkuepeli |  |
|  Pronssia | Guangzhou 2008 | joukkuepeli |  |
|  Pronssia | Jokohama 2009 | nelinpeli |  |
|  Pronssia | Moskova 2010 | joukkuepeli |  |
|  Pronssia | Dortmund 2012 | joukkuepeli |  |
|  Pronssia | Pariisi 2013 | nelinpeli |  |
|  Pronssia | Tokio 2014 | joukkuepeli |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Yangzhou 2007 | joukkuepeli |  |
|  Hopeaa | Lucknow 2009 | joukkuepeli |  |
|  Hopeaa | Macao 2012 | joukkuepeli |  |
|  Hopeaa | Busan 2013 | joukkuepeli |  |
|  Pronssia | Yangzhou 2007 | nelinpeli |  |
Jun Mizutani (jap. 水谷 隼, Mizutani Jun; s. 9. kesäkuuta 1989) on japanilainen pöytätennispelaaja ja olympiavoittaja. Hän on ollut parhaimmillaan ITTF:n rankingissa sijalla 5 heinäkuussa 2012. Vuonna 2007 hänestä tuli nuorin Japanin mestari. Rio de Janeiron olympialaisissa Mizutani voitti olympiapronssia kaksinpelissä, ja vuodelle 2021 siirretyissä Tokion olympialaisissa hän voitti yhdessä Mima Itōn kanssa sekanelinpelin olympiakultaa.
Aiheesta muualla

Kuvia tai muita tiedostoja aiheesta Jun Mizutani Wikimedia Commonsissa
Jun Matsumoto

Jun Matsumoto.
Jun Matsumoto (jap. 松本潤; s. 1983) on japanilainen näyttelijä ja laulaja. 
Näyttelijänä Matsumoto on voittanut lukuisia palkintoja ja esiintynyt lukuisissa draamoissa.
Hänet tunnetaan laajalti esiintymisistä elokuvissa "Kimi wa Petto", Tokyo Tower, Boys Over Flowers, Shitsuren Chocolatier ja 99.9 Criminal Lawyer.
Matsumoto kuuluu Arashi-yhtyeeseen.
Aiheesta muualla

Jun Matsumoto Internet Movie Databasessa. (englanniksi)
Jun matsumoto - The television Database
Jukka Rasilainen

Jukka Veikko Rasilainen (s. 13. toukokuuta 1956 Helsinki) on suomalainen oopperalaulaja (baritoni). Hän opiskeli laulua Pekka Salomaan johdolla Sibelius-Akatemiassa sekä Tina Scarpinin johdolla Roomassa. Hänen varhaisiin oopperarooleihinsa kuuluvat Don Giovannin Leporello ja Sevillan parturin Basilio 1980-luvulla. Vuosina 1986–1993 hän oli kiinnitettynä saksalaisiin oopperataloihin ja on sen jälkeen jatkanut vapaana taiteilijana erityisesti Dresdenissä; hän esiintyy säännöllisesti myös Suomessa. Häntä arvostetaan erityisesti Wagner-laulajana, ja hän debytoi vuonna 2005 Bayreuthin musiikkijuhlilla Lentävän hollantilaisen nimiroolissa.
Aiheesta muualla

Jukka Rasilaisen sivusto.
Rasilainen, Jukka hakuteoksessa Uppslagsverket Finland (2012). (ruotsiksi)
Sable Starr

Sable Starr, oikealta nimeltään Sable Hay Shields (15. elokuuta 1958 – 18. huhtikuuta 2009), oli yhdysvaltalainen bändäri, jota pidetään usein "bändäreiden kuningattarena" (queen of the groupie scene) Hän vaikutti pääasiassa 1970-luvun Los Angelesissa, mutta asui 16-vuotiaana myös jonkin aikaa New Yorkissa, muusikko Johnny Thundersin kanssa. Starr oli yksi ensimmäisistä bändäreistä, joista käytettiin nimitystä "baby groupie" tyttöjen nuoren iän takia.
Nuoria groupie tyttöjä nähtiin usein läntisen Hollywoodin tuolloisissa trendipaikoissa, joita olivat muun muassa Rainbow Bar and Grill, Whisky a Go Go ja Rodney Bingenheimer's English Disco. Heistä käytettiin myös nimitystä "LA Girls of '72".
Bändärinä

Starr sai innostuksen bändäröintiin käytyään baarissa Whisky A-Go-Go, jossa hän näki omien sanojensa mukaan "lumoavan kauniita tyttöjä". Starr itse oli tuolloin neljätoista, eikä pitänyt itseään erityisen hyvännäköisenä. Hän alkoi kuitenkin noihin aikoihin viettää aikaansa Hollywoodissa ja leikkautti jopa nenänsä saadakseen hyväksyntää. Noin vuoden sisällä hänestä tuli hyvin tunnettu rockpiireissä.
Starr on tapaillut muun muassa seuraavia rocktähtiä: Jimmy Page, Iggy Pop, Richard Hell, Johnny Thunders, Scott Asheton, Ron Asheton, Keith Richards, Stiv Bators, Robert Plant, Marc Bolan ja David Bowie. Hänen kanssaan liikkuneita yhtyeitä olivat esimerkiksi Silverhead, The Stooges, T. Rex, New York Dolls, J. Geils Band ja Roxy Music.
Ensimmäisenä suurena valloituksenaan Starr piti kuitenkin David Bowieta, ja ensimmäisen vakavan suhteen hän kehitti Johnny Thundersiin. Punkteoksessa Please Kill Me Starr kuitenkin kertoo henkisestä ja fyysisestä väkivallasta, joka häneen kohdistui hänen asuessaan Thundersin kanssa New Yorkissa. Tämä käytti tuolloin runsaasti amfetamiinia.
Yleensä ottaen Sable Starria on kuvailtu hyvin avoimeksi, välittömäksi, miellyttäväksi ja hyväsydämiseksi ihmiseksi, joka ei tyytynyt pelkkään seinäruusun rooliin. Toisinaan Starrin bändäröintiä on kuitenkin luonnehdittu täysin hallitsemattomaksi, ja The Stoogesin kiertuemanagerin Lee Childersin mukaan hänellä oli muun muassa tapana yliviivata Billboardista ne rocktähdet, joiden kanssa oli jo harrastanut seksiä. Childers kertoo myös, että muusikko Wayne Countyn tultua kylään The Stoogesin asuttamaan kartanoon Starr oli yrittänyt kovasti flirttailla tälle. County oli kuitenkin homoseksuaali, ja tästä masentuneena Starr oli viiltänyt ranteensa auki ja sukeltanut uima-altaaseen, minkä jälkeen hänen sisarensa Coral oli hakenut hänet kotiin. Tällaiset tempaukset eivät olleet järin harvinaisia.
Starr lopetti bändäröinnin täytettyään 17 vuotta. Hän käytti elämänsä aikana runsaasti huumeita ja kuoli aivokasvaimeen vuonna 2009.
Populaarikulttuurissa

Iggy Pop on kirjoittanut Stable Starrista kappaleen "Look Away".
Lähteet:

1 2 3 4 5 6 7  Bonhomme, Lil: The extraordinary and troubling life story of Sable Starr, the enigmatic ‘Queen of the Groupies’  20.10.2020. Far Out Magazine. Viitattu 7.7.2024.
1 2  McNeil, Legs & McCain, Gillian: Please Kill Me: The Uncensored Oral History of Punk,.  Penguin Books, 1997.
Joanna Truffaut

| Joanna Truffaut |
| --- | --- |

Henkilötiedot
Syntynyt: 1977
Kansalaisuus:  Ranska
Ammatti:  neuvonantaja, yrittäjä
Muut tiedot
Koulutus: Institut Mines-Télécom, Virginia Tech
Aiheesta muualla
Kotisivu
Joanna Truffaut on ranskalainen digitalisaation konsultti ja yrittäjä. Truffautilla on ollut merkittävä rooli tietoisuuden luomisessa ja ilmaisten Wi-Fi-verkkojen kehittämisessä kaupunkialueilla Yhdysvalloissa ja Ranskassa, ja internet startup-yritysten käynnistämisessä Lähi-idässä. Hän on erikoistunut neuvomaan julkisia laitoksia, kaupunkeja ja mediayrityksiä digitaalisuuden ja teknologian mahdollisuuksista ja uhkista niiden yleisessä liiketoimintastrategoissa. Truffaut on Institut Mines-Télécomin ja Virginia Techin alumni.